tomron87/hebrew-wikipedia-sentences-corpus huggingface dataset:
בסוף העונה, טראוויס מסייע לקונסטנס כאשר היידן מנסה למנוע מקונסטנס לקחת את התאום החי מחוץ לבית, טראוויס משסף את גרונה ונותן את התינוק לקונסטנס.
סטפאני בוגס (אלסנדרה טורסאני) - נערה גותית.
הייתה אחת מהקורבנות של טייט בטבח.
קווין גדמן (ג'ורדן דייוויד) - נער רוקריסט.
היה אחד מהקורבנות של טייט בטבח.
אמיר סטנלי (אלכסנדר מינץ') - חנון ועורך העיתון של "תיכון ווסטפילד".
קייל גרינוול (ברנדו איטון) - ספורטאי מקובל ואחד מהקורבנות של טייט בטבח.
קלואי סטייפלטון (אשלי ריקרדס) - מעודדת ואחת מהקורבנות של טייט בטבח.
בריאן וטרוי (קאי ובודהי שולץ) - צמד תאומים שחקרו ומתו בתוך הבית.
לאחר מותם הם נוהגים לעשות בעיות לדיירים הנוכחים.
אליזבת שורט (מינה סוברי) - שחקנית שאפתנית שמתה לאחר ששאפה מנת יתר של תחמוצת חנקן באמצע טיפול שיניים על ידי ד"ר קאראן.
ד"ר קאראן (ג'ושוע מלינה) - רופא שיניים שהתגורר בבית בשנת 1947. כשאליזבת הגיעה לטיפול אצלו, היא שילמה לו באמצעות קיום יחסי מין, אך ד"ר קאראן בטעות נתן לה מנת יתר וגרם למותה.
האחות מריה (רוזה סלזאר) - סטודנטית לרפואה שנרצחה בבית בשנת 1968. עוזרת לד"ר מונטגומרי ליילד את התאומים של ויויאן.
האחות גלדיס (סיליה פינקלשטיין) - סטודנטית לרפואה שנרצחה בבית בשנת 1968. עוזרת לד"ר מונטגומרי ליילד את התאומים של ויויאן.
פרנקלין (ג'יימי האריס) - הרוצח של מריה וגלדיס.
ביאנקה ווד (מג'ינה טובה) - מטופלת של בן.
פולשת לביתו עם שניים מחבריה על מנת לשחזר את הרצח של מריה וגלדיס.
פיונה (אזורה סקיי) - אחת מהפולשים לבית הרצח על מנת לשחזר את הרצח של מריה וגלדיס.
דאלאס (קייל דייוויס) - אחד מהפולשים לבית הרצח על מנת לשחזר את הרצח של מריה וגלדיס.
תדיאוס מונטגומרי (בן וולף) - בנם של צ'ארלס ונורה מונטגומרי.
חזר לחיים כמפלצת לאחר שנחטף, נהרג ובותר.
סטן (דייוויד אנתוני היגינס) - מדריך טיולים.
נוהג לעשות סיור לתיירים בבית הרצח.
הוגו לנגדון (אריק קלוס) - בעלה האלכוהוליסט של קונסטנס.
ניסה לאנוס את מוירה ועקב כך קונסטנס ירתה לו בראש.
בורגרד לנגדון (סאם קולינס) - בנה של קונסטנס ואחיהם של טייט ואדלייד.
מיגל ראמוס (אנתוני רוביבר) - בעלה של סטייסי ואביו של גייב.
הדייר החדש לאחר משפחת הרמון.
סטייסי ראמוס (ליסה וידאל) - אשתו של מיגל ואימו של גייב.
הדיירת החדשה לאחר משפחת הרמון.
גבריאל "גייב" ראמוס (ברנן מג'יה) - בנם של מיגל וסטייסי.
מייקל לנגדון - תאומו של ג'פרי הרמון.
מייקל שרד את הלידה מפני היותו תוצאה מקיום יחסי מין בין ויויאן (שהיא בת אנוש) לטייט (שהוא רוח רפאים), דבר ההופך אותו לבן כלאיים ולאנטיכריסט שיוביל לסוף העולם.
יהפוך לדמות ראשית בעונה השמינית של "אימה אמריקאית".
ג'פרי הרמון - בנם של בן ויויאן, אחיה של ויולט ואחיו למחצה של מייקל לנגדון.
נולד מת, ולכן מיד עם לידתו הפך לאחת מרוחות הרפאים הרודפים את הבית.
נלקח על ידי נורה, שלאחר מכן מבינה שאינה רוצה בו ומחזירה אותו לויויאן.
להלן רשימת דמויות מתוך "המוסד הסגור" - העונה השנייה של סדרת הטלוויזיה האמריקאית "אימה אמריקאית".
לאנה וינטרס (שרה פולסון) - עיתונאית שאפתנית שמתאשפזת במוסד "בריאקליף" לאחר שהיא מנסה לחשוף את הסודות האפלים ביותר שלו.
לאנה היא בת זוגה של וונדי, והן שומרות על מערכת היחסים שלהם בסוד מפני שהדבר נחשב מגונה ואסור בשנות ה-60 של המאה ה-20. לאנה מגיעה ראשונה ל"בריאקליף" כדי לכתוב לכאורה מאמר על המאפייה במקום, אך כוונותיה האמיתיות הן לראיין את הרוצח הסדרתי "בלאדי פייס" (קית' ווקר לכאורה).
הנזירה ג'וד, שחושדת בכוונותיה, עוינת כלפיה.
לאנה מקבלת הלם ומרגישה נבגדת כשהיא מגלה שוונדי אשפזה אותה במקום, אך ללא ידיעתה, הנזירה ג'וד למעשה סחטה את וונדי שהיא תחשוף את הזוגיות ותגרום לפיטוריה של וונדי מבית הספר בו היא עובדת כמורה למדעים.
ד"ר תרדסון, אחד מהרופאים במקום, עוזר ללאנה לברוח מ"בריאקליף" אך במקביל חוטף אותה, ולאחר שחושף את עצמו כ"בלאדי פייס" האמיתי, ד"ר תרדסון אונס אותה באכזריות.
לאנה בורחת מביתו של ד"ר תרדסון, אך מוצאת את עצמה בחזרה ב"בריאקליף" לאחר תאונת דרכים שהיא עוברת בדרכה לתחנת המשטרה.
לאנה מגלה שהיא בהריון מהאונס ומשתמשת בזה כדי לגרום לד"ר תרדסון להתוודות שהוא הרוצח הסדרתי, ואילו קית' מקליט אותו בחשאי.
לאנה מנסה להפיל את התינוק, אך ללא הצלחה.
לאנה בורחת לבסוף מ"בריאקליף" עם ההקלטה של ד"ר תרדסון.
לאנה מחכה עם אקדח בביתו של ד"ר תרדסון, ומספרת לו שהיא מסרה את ההקלטה למשטרה, לפני שהורגת אותו בעצמה.
מאוחר יותר היא יולדת את התינוק ומכניסה אותו לאימוץ.
בשנת 1968, היא מפרסמת ספר על חוויותיה המזעזעות ב"בריאקליף".
הספר מכניס אותה לאור הזרקורים ולרשימת רבי המכר של "ניו יורק טיימס".
קית', שמאז שוחרר מ"בריאקליף" לאחר ההרשעה ומותו של ה"בלאדי פייס", מזכיר לה את ההבטחה שנתנה לנזירה ג'וד שהיא תסגור את "בריאקליף".
לנה מסרבת בתחילה לעזור, אך עם זאת, שלוש שנים מאוחר יותר, בשנת 1971, היא מחליטה להשתמש במעמדה כעיתונאית ידועה כדי למשוך תשומת לב ולסגור את "בריאקליף".
בשנת 2012, לאנה בת 75. היא לוקחת חלק בראיון, שם היא מגלה שהיא שיקרה על בנה המת (לפני כן, היא טענה כי הוא מת בלידה), ושלמעשה הוא עדיין בחיים.
לאחר הראיון, היא מתעמתת עם ג'וני, בנה הרצחני שהתחזה לחבר בצוות הטלוויזיה, אם כי לאנה ידעה שהוא היה שם כל הזמן ומודעת לכך שהוא ה"בלאדי פייס" המודרני.
ג'וני מנסה להרוג את לאנה, כנקמה על שניסתה להפיל אותו, על שנטשה אותו בלידה ועל שרצחה את אביו.
לאנה משכנעת אותו להרפות מן האקדח, ולאחר מכן משתמשת באקדחו שלו כדי לירות בראשו, בתחושות אשמה על מעשי הרצח שביצע.
קית' ווקר (אוון פיטרס) - אסיר לבן ב"בריאקליף" שנטען בתחילה שהוא הרוצח הסדרתי, "בלאדי פייס", שהואשם ברצח של מספר נשים, כולל אשתו האפרו-אמריקאית אלמה.
קית' ואלמה שמרו על נישואי התערובת שלהם בסוד, מחשש שמישהו יפגע במשפחותיהם.
כאשר אלמה נעלמת, קית' מואשם ברציחתה, כמו כן ברציחתן של נשים אחרות, שבוצעו על ידי ה"בלאדי פייס".
ב"בריאקליף", קית' נתון לניסויים סדיסטים מצידו של ד"ר ארדן.
הוא מפתח מערכת יחסים רומנטית עם אסירה בשם גרייס, והשניים אף מקיימים יחסי מין.
קית' מרומה על ידי ד"ר תרדסון ומוקלט בחשאי בווידוי על הרצח, לאחר שגילה שד"ר תרדסון עצמו הוא הרוצח.
קית' נעצר לאחר שההקלטה נמסרת למשטרה, אך הוא בורח וחוזר ל"בריאקליף" כדי להציל את גרייס, שנורית בטעות על ידי פרנק אחרי שהיא מצילה אותו.
גרייס מתה מהירייה, אך ללא ידיעתו של קית', גופה נחטף על ידי החייזרים.
קית' שומר על ד"ר תרדסון חי על מנת לטהר את שמו.
גרייס מוחזרת על ידי החייזרים, עם התינוק של קית'.
גרייס טוענת שהיא מאמינה שאלמה מתה אצל החייזרים.
לאחר שהוא, גרייס ותינוקם עוזבים את "בריאקליף", ומגלים שאלמה עדיין חיה, עם תינוק נוסף של קית'.
בשנת 1967, קית' חי ביחסי פוליגמיה עם גרייס ואלמה, ועם שני ילדיהם, תומאס (הילד של גרייס) וג'וליה (הילדה של אלמה).
אלמה, בטירופה, הורגת את גרייס, ונשלחת ל"בריאקליף", לפני שמתה שם לאחר זמן קצר.
במהלך ביקוריו של קית' את אלמה ב"בריאקליף", הוא מתחבר מחדש עם הנזירה ג'וד.
ב-2012, לאנה חושפת בראיון כי היא הסנדקית של תומאס וג'וליה, ששניהם הפכו לאנשים מצליחים, ושקית' התחתן עם אישה בשם אליסון.
בגיל 40, קית' פיתח סרטן בלבלב ולכאורה נעלם בלי להשאיר עקבות.
במציאות, קית' נחטף פעם נוספת על ידי החייזרים, וגורלו אינו ידוע.
הנזירה ג'וד מרטין/בטי דרייק (ג'סיקה לאנג) - נזירה עם עבר אפל, האחראית על הרופאים והמטופלים ב"בריאקליף".
אף על פי שהיא בהתחלה נראית קפדנית וקשוחה מאוד עם המטופלים, היא למעשה אכפתית ורגישה כלפיהם.
היא מטפחת רגשות רומנטיים כלפי הכומר טימותי הווארד, ויש לה פנטזיות שהם יהיו יום אחד ביחד.
בעברה, ג'וד הייתה זמרת מועדון לילה ונואפת שהרגה בשוגג נערה צעירה תוך כדי שנהגה בשכרות.
אירועים אלו השפיעו על ג'וד להיהפך לנזירה.
אחרי ששרלוט בראון מצהירה שד"ר ארדן היה רופא באושוויץ, החשד של הנזירה ג'וד גדל, והיא שוכרת את צייד נאצים האמריקאי-ישראלי סאם גודמן, עם זאת, הנזירה ג'וד מוצאת אותו גוסס בביתו ומבינה שהנזירה מרי יוניס הרגה אותו.
ג'וד מתכוונת להתאבד, אבל אז מבקרת את משפחתה של הילדה שהרגה בתאונה.
ג'וד מגלה הילדה למעשה חיה ושרדה את התאונה.
אז היא מאמינה שלאלוהים היה תוכנית בשבילה לאורך כל הדרך, ושזה חובתה לשים קץ ל"בריאקליף".
היא חוזרת ל"בריאקליף", אבל מוצאת את עצמה מאושפזת שם לאחר רציחתו של פרנק, המאבטח.
כאשר אם המנזר, קלאודיה, מבקרת אותה, ג'וד מבקשת ממנה לעזור ללאנה לברוח.
לפני שלאנה בורחת בהצלחה, היא מבטיחה לג'וד שהיא תחזור לשחרר אותה.
אך כאשר לאנה חוזרת פחות משנה לאחר מכן, הכומר טימותי משקר לה ואמר שג'וד התאבדה, אף על פי שהיא בעצם מוחזקת בבידוד.
ג'וד מקבלת את הכינוי "בטי דרייק" כדי להסתיר את זהותה האמיתית.
הכומר טימותי מגלה לג'וד שהוא מקודם לתפקיד הקרדינל של מדינת ניו יורק, ומבטיח לשחרר את ג'וד בהקדם האפשרי, אולם הוא לא חוזר אליה.
ג'וד נופלת בהדרגה לתוך טירוף.
בראיון של לאנה בשנת 2012, היא מגלה שהיא ניסתה למצוא את ג'וד במהלך הצילומים של סרטה התיעודי ב"בריאקליף", אלא שהיא כבר נעלמה.
מתגלה כי ג'וד שוחררה מהמוסד ונלקח לטיפול אצל קית', אשר לעיתים קרובות ביקר אותה לאחר מותה של אלמה.
בחודשים האחרונים לחייה, ג'וד מלמדת את קית' והילדים שלו לרקוד.
לאנה מגלה שג'וד מתה שישה חודשים מאוחר יותר, כשהיא נכנעת לנשיקתה של שחת.
ד"ר אוליבר תרדסון (זאכרי קווינטו) - פסיכיאטר ב"בריאקליף" שמובא לראשונה כדי לראות אם קית' הוא כשיר נפשית לעמוד לדין, ומשכנע אותו להודות באשמה כדי להימנע מעונש המוות.
לאנה מתחילה לסמוך עליו ומבקשת ממנו להעביר מכתב לבת זוגה, וונדי.
הוא מחליט "לרפא" את ההומוסקסואליות של לאנה באמצעות טיפולי המרה, אבל נוטש את הטיפול כשהוא מגיע למסקנה שהיא שפויה.
לאחר שמתפטר מתפקידו, ד"ר תרדסון מוציא את לאנה מ"בריאקליף".
בביתו, תרדסון חושף את עצמו כ"בלאדי פייס" האמיתי, ומודיע ללאנה שהוא רצח את וונדי.
מתוך אמונה שלאנה היא ה"אחת", הוא שומר אותה נעולה במרתף שלו, שם הוא אונס אותה באכזריות.
לאחר בריחה כושלת, לאנה חוזרת בטעות ל"בריאקליף".
ד"ר תרדסון מופיע שוב כדי למנוע ממנה לחשוף את זהותו האמיתית.
לאנה רוצה להרוג אותו, אבל קית' אומר שהם צריכים לחכות עד שהם יוכלו להוכיח שהוא הרוצח, בכך לטהר את קית'.
היא מודיעה לד"ר תרדסון שהיא נושאת את בנו, אבל מאיימת להפיל אותו אם לא יודה בהריגת שלוש הנשים.
ד"ר תרדסון מגלה שקית' הקליט את כל השיחה, ומנסה להשיג את ההקלטה, אך מגלה שלאנה ברחה עם ההקלטה.
לאחר שחוזר לביתו, הוא מוצא את לאנה עם אקדח והיא מספרת לו שהמשטרה קיבלה את ההקלטה.
ד"ר תרדסון מזכיר לה שבית המשפט לא ייתן לו את עונש המוות מפני שהוא חולה נפש עם תעודות, ושבמקום זאת הוא יבלה את שארית חייו בכלא.
לאנה יורה בראשו, בטענה שהכלא הוא מקום טוב מדי בשבילו.
הכומר טימותי הווארד (ג'וזף פיינס) - המנהל של "בריאקליף", לצידה של הנזירה ג'וד.
הכומר טימותי מודע לניסויים הסדיסטיים של ד"ר ארדן, אך עם זאת, הוא לא מבין את היקף הניסויים עד שהוא מבקר את שלי (שהפכה לחצי זומבי חצי מוטציה) בבית חולים.
כדי לגאול אותה מייסוריה ולהגן על הסודות של "בריאקליף", הוא מבצע בה המתת חסד, וחונק אותה עם מחרוזת התפילה שלו.
כאשר הכומר טימותי מתעמת מול ד"ר ארדן, זה האחרון משתיק אותו בכך שמזכיר לו שהוא אפשר לניסויים לקרות ואם הוא ילך למשטרה, הוא ייתן את הדין כשותף לפשע.
מאוחר יותר, הוא מטביל את לי אמרסון, כדי לגאול אותו מפשעיו.
בברכת הטבילה, לי תופס את ראשו ומטביע אותו עד שהוא מאבד את ההכרה, לפני שהוא מצליב אותו.
גוסס וחלש, שחת מתגלה בפני הכומר ומזהירה אותו כי השטן מתגורר ב"בריאקליף" ושחובתו לטפל בכך.
בחזרה בקו הבריאות, הנזירה מרי יוניס מתגלה אליו ואונסת אותו בזמן שהוא מנסה לגרש ממנה את השטן.
במהלך עימות נוסף עם השטן, מרי יוניס האמיתית מצליחה לקבל שליטה על גופה, ומפצירה בכומר טימותי שיהרוג אותה.
הכומר דוחף אותה במהירות מהמדרגות, לפני שהשטן יכול לקבל בחזרה שליטה על הגוף שלה.
לאחר שחרורה של לאנה מ"בריאקליף", הוא משקר לה ולמשטרה, ואומר להם שהנזירה ג'וד התאבדה כאשר במציאות היא עדיין בחיים.
הכומר טימותי מאוחר יותר מקודם לתפקיד הקרדינל של ניו-יורק ומבטיח לנזירה ג'וד שהוא יביא אותה איתו, מה שמתברר כשקר.
בסיום העונה, לאנה מאשימה אותו בפני הטלוויזיה בשותפות בניסויים לא חוקיים, מה שגורם לו להתאבד מאוחר יותר באותו יום על ידי שיסוף פרקי ידיו באמבטיה.
הנזירה מרי יוניס מקי (לילי רייב) - נזירה צעירה, תמימה ונאיבית שעובדת ב"בריאקליף" וסגניתה של הנזירה ג'וד.
היא מנסה כל הזמן לרצות את כולם.
הנזירה מרי יוניס מקבלת את אמונו של ד"ר ארדן כשהיא עוזרת לו להאכיל באופן קבוע את היצורים שלו ביער.
עם זאת, לאחר גירוש השדים של ג'ד, השטן נכנס בה כדיבוק, וגורם לה להיות ערמומית ומניפולטיבית.
עם השטן בתוכה, הנזירה מרי יוניס מתחילה לגבש תוכנית להשתלט על קריית הוותיקן.
כאשר הנזירה ג'וד מודחת מתפקידה כמנהלת "בריאקליף", השטן לוקח את מקומה במהירות.
כאשר מדברים בפניה על שחת, מרי יוניס האמיתית מצליחה להשתחרר מכפייתו של השטן ומתחננת למוות, אך השטן מצליח להשתלט עליה במהירות ולהשתיק אותה.
לאחר שהנזירה ג'וד שוכרת צייד נאצים כדי לברר אם ד"ר ארדן הוא מדען-רופא נאצי לשעבר ששירת באס אס, היא הורגת את הצייד ושומרת חלק מהראיות על מנת לסחוט את ד"ר ארדן.
בידיעה מלאה שהוא ה"בלאדי פייס", היא שוכרת את ד"ר תרדסון כפסיכולוג במשרה מלאה במוסד.
מאוחר יותר, היא אונסת את הכומר טימותי, שמנסה עליה גירוש שדים, אך ללא הצלחה.
לאחר עימות נוסף עם הכומר טימותי, מרי יוניס משתחררת מכפייתו של השטן ומפצירה בו שיהרוג אותה.
הכומר מיד דוחף אותה מהמדרגות, לפני שהשטן יכול לקבל בחזרה את השליטה על הגוף שלה.
גרייס ברטנרד (ליזי ברושר) - אסירה ב"בריאקליף" המואשמת ברצח המשפחה שלה.
גרייס מתיידדת במהירות עם הרוצח הסדרתי לכאורה, קית' ווקר, והשניים, ללא הצלחה, מנסים להימלט יחד בהזדמנויות רבות.
פרנק תופס את גרייס וקית' באמצע קיום יחסי מין, והם נענשים על ידי הנזירה ג'וד, שמצליפה בקית' 40 פעמים ומציינת ששניהם צריכים לעבור עיקור.
גרייס מספרת לקית' שהיא הואשמה בטבח שאותו לא היא ביצעה בכלל, אך מאוחר יותר, גרייס מודה שהיא זו שהרגה את משפחתה לאחר שנים רבים של התעללות מצד אביה, ואמה החורגת שלא עשתה דבר בנושא.
הנזירה מרי יוניס מודיעה להם כי הנזירה ג'וד שינתה את דעתה.
גרייס נלקחת על ידי החייזרים, אך מאוחר יותר היא חוזרת חיה ומוכנה ללדת.
גרייס יולדת את התינוק, וקוראת לו תומאס.
היא מספרת לקית' שהיא מאמינה שאלמה מתה בשהותה אצל החייזרים.
כאשר קית' משוחרר לאחר שנוקה מהרציחות, הוא סוחט את הכומר טימותי שייתן לגרייס והתינוק לבוא איתו.
גרייס והמשפחה החדשה הולכים לביתו של קית', שם הם מוצאים את אלמה עם התינוק שלה.
בשנת 1967, גרייס נהיית אובססיבית לחייזרים ומתכוונת לספר על כך לילדיהם, בזמן שאלמה חוששת מכך ונהפכת לפרנואידית.
גרייס נרצחה על ידי אלמה ברגע של טירוף.
ד"ר ארתור ארדן/האנס גרופר (ג'יימס קרומוול/ג'ון קרומוול) - הרופא הראשי של "בריאקליף", שהוא למעשה פושע מלחמה נאצי ששירת באס אס כמדען-רופא בשם האנס גרופר, שהותיר אחריו קורבנות רבים מהניסויים הסדיסטיים שלו (אלזה מארס, מפריק שואו, היא אחת מקורבנותיו).
לאחר שברח לאמריקה תחת זהות חדשה כחלק ממבצע מהדק נייר, ד"ר ארדן היה חבר הצוות הראשון של "בריאקליף" וביצע ניסויים סדיסטיים במטופלים של המקום.
בעוד ד"ר ארדן טוען שהם מתו מסיבות טבעיות, הכומר טימותי מגלה שהוא השאיר את המטופלים ביער המקיף את המוסד.
ד"ר ארדן מתאהב בנזירה מרי יוניס, ונשאר נאמן אליה אפילו ברשותה.
ד"ר ארדן מביע עניין מיוחד בקית' לאחר מציאת שבב המושתל בגופו ומבצע עליו את הניסויים שלו.
הוא מנסה לאנוס את שלי, אך לאחר שהיא צוחקת על איבר המין שלו, היא הופכת לקורבן של הניסויים שלו.
לאחר ששרלוט בראון מגלה את השם האמיתי של ד"ר ארדן, הנזירה ג'וד שוכרת את צייד נאצים האמריקאי-ישראלי סאם גודמן שיחשוף את האמת.
עם זאת, הנזירה מרי יוניס הורג אותו אך שומרת חלק מהראיות כדי לסחוט את ד"ר ארדן.
לאחר שהוא מאמין שחייזרים השתלטו על הגוף של גרייס, ד"ר ארדן הורג את קית' באופן זמני כדי לגרום לחייזרים לחזור להציל אותו.
הניסוי מצליח, והחייזרים חוזרים עם פפר וגרייס ההריונית.
פפר אומרת לד"ר ארדן שהוא והניסויים המדעיים שלו הם בדיחה בשביל החייזרים.
כאשר הכומר טימותי הורג את הנזירה מרי יוניס, ארדן מתעקש שצריך לשרוף את הגופה.
לבד במשרפה, ד"ר ארדן מטפס על הגופה ונשרף ביחד איתה.
שלי (קלואי סביני) - אחת מהאסירים ב"בריאקליף", אשר אובחנה כנימפומנית.
הייתה בעברה נשואה לנגן בס שציפה ממנה שתהיה עקרת בית מסורה, אך בזמן שהוא עצמו שכב עם נשים אחרות.
כנקמה, שלי קיימה יחסי מין עם שני מלחים, וכאשר בעלה גילה זאת, הוא זרק אותה ל"בריאקליף".
שלי נופלת מאוחר יותר קורבן לניסויים האכזריים של ד"ר ארדן.
פרנק קאן (פרדריק ליהיין) - ראש האבטחה ב"בריאקליף".
מחבב את הנזירה ג'וד, ובוטח גם בד"ר ארדן ובכומר טימותי.
הנזירה מרי יוניס משספת את גרונו בשלב מתקדם יותר בעונה.
ליאו מוריסון (אדם לוין) - צלם חובב ובעלה הטרי של תרזה.
חלק מהמסע לירח הדבש שלהם, ליאו ותרזה מגיעים למבנה הנטוש של "בריאקליף", שם הם מגלים שעליהם להתמודד עם איום זוועתי במיוחד בדמותם של חקייני ה"בלאדי פייס".
תרזה מוריסון (ג'נה דוואן) - אשתו הטרייה של ליאו.
בסיום העונה, מתגלה שתרזה נחטפה על ידי ה"בלאדי פייס" המודרני (שהוא ג'וני מורגן).
ספיביי (מארק קונסואלס) - אחד מהאסירים ב"בריאקליף", שנחשד בפדופיליה.
ספיביי תוקף את קית' ווקר ביומו הראשון ב"בריאקליף".
מאוחר יותר, ספיביי נתפס על ידי ד"ר ארדן מאונן בעודו מרגל אחרי הנזירה מרי יוניס באמצע הרחצה, ומשתמש בו בשביל אחד מהניסויים האכזריים שלו.
פפר (נעמי גרוסמן) - אחת האסירות ב"בריאקליף".
ביומה הראשון של לאנה ב"בריאקליף", הנזירה מרי יוניס מספרת לה שפפר אושפזה שם על ידי אחותה הגדולה, ריטה, מפני שהיא חתכה את האוזניים של התינוק שלה והטביעה אותו.
עם זאת, ככל שהעונה מתקדמת, פפר נחטפת על ידי החייזרים, ובשובה מתגלה שהחייזרים תיקנו את הדיבור שלה.
אז היא מגלה שלמעשה ריטה ובעלה רצחו את התינוק, שנולד מעוות, והשתמשו בה כשעיר לעזאזל.
אלמה ווקר (בריטן אולפורד) - אשתו הראשונה של קית' ווקרף, אפרו-אמריקאית.
היא וקית' נישאו בחשאי מפני שנישואי תערובת בין לבנים לשחורים היו מגונים אז.
בעוד שהציבור מאמין שקית' הרג את אלמה מפני שהתעייף מלהסתיר את הנישואים החשאיים, למעשה, אלמה נחטפה על ידי החייזרים.
אחרי שנחטפה על ידי החייזרים, גרייס אומרת לקית' שסביר להניח שאלמה נהרגה בטעות על ידי החייזרים, אך כשקית' וגרייס משתחררים עם התינוק שלהם, הם מגלים שאלמה עדיין בחיים וגם לה יש תינוק מקית'.
לקראת סוף העונה, אלמה נעשית פרנואידית לגבי חזרתם של החייזרים, מה שמוביל להריגתה של גרייס ולאשפוזה ב"בריאקליף".
מאוחר יותר היא מתה מהתקף לב.
וונדי פייסר (קליאה דובאל) - מורה בבית ספר יסודי ובת זוגה הראשונה של לאנה.
וונדי מעודדת את לאנה להמשיך בכתבה על "בריאקליף" ועל ה"בלאדי פייס".
לאחר מכן, וונדי נסחטת על ידי הנזירה ג'וד שמאיימת עליה שתחשוף את הזוגיות שלה עם לאנה אם לא תאשפז אותה.
וונדי, שמתחרטת על שאישפזה את לאנה, מתכננת לפרוץ ל"בריאקליף" ולמלט משם אותה, אך לפני שמספיקה לעשות זאת, היא נפגשת פנים מול פנים עם ה"בלאדי פייס" האמיתי, ונרצחת.
וונדי מופיעה פעם נוספת בסוף העונה בהזיה של לאנה, שם היא מטיחה בה על כך ש"כיסתה" את הזוגיות שלהן באוטוגרפיה שלה, והתייחסה אליה רק בתור "שותפה".
אם המנזר קלאודיה (ברברה טרבוק) - אם המנזר של "בריאקליף", ידידתה ומורתה הקרובה של הנזירה ג'וד.
פועלת כדי להחזיר את ג'וד לתפקידה הקודם, ולאחר מכן גם עוזרת ללאנה להימלט מ"בריאקליף" עם הקלטת שחושפת את ה"בלאדי פייס" האמיתי.
שרלוט בראון (פרנקה פוטנטה) - אישה חולת נפש אשר טוענת שהיא אנה פרנק האמיתית, וכי למעשה היא שרדה את המחנות.
שרלוט חושפת את זהותו של ד"ר ארדן כהאנס גרופר, רופא סדיסטי אשר ביצע ניסויים אכזריים ביהודים באושוויץ.
סאם גודמן (מארק מרגוליס) - צייד נאצים אמריקאי-ישראלי, שהנזירה ג'וד שוכרת כאשר היא מתחילה להאמין ששרלוט בראון אכן צדקה בתאוריה שלה וד"ר ארדן הוא האנס גרופר.
סאם שולח אותה להשיג לו טביעות אצבע של ד"ר ארדן, אך לפני שהיא מספיקה, היא מגלה שהוא נרצח.
הרמז היחיד שהוא מסוגל לספק לפני מותו, זה שהוא נרצח על ידי אחת הנזירות שלה.
מלאך המוות/שחת (פרנסס קונרוי) - האנשה חיה של המוות.
שחת לבושה בבגדים משנת 1940, שחורים לגמרי עם רעלה שקופה.
היא מתגלה בפני אלו הגוססים ונמצאים על סף המוות, ואם הם מקבלים אותה בברכה, היא מנשקת אותם על השפתיים ב"נשיקת המוות".
היא הופיעה בפני לאנה והנזירה ג'וד שסירבו לקבל את המוות, גם בפני גרייס, שבניגוד לאחרות, קיבלה אותה בברכה.
מאוחר יותר, היא מופיעה בפני הכומר טימותי, אחרי שנצלב על ידי לי, ומזהירה אותו לגבי שהותו של השטן ב"בריאקליף".
כאשר הכומר טימותי, מצליח להרוג את הנזירה מרי יוניס, בה השטן שכן, שחת מופיעה פעם נוספת כדי לקחת את נשמתה.
בסיום העונה, שחת סוף סוף לוקחת את נשמתה של הנזירה ג'וד.
לי אמרסון (איאן מקשיין) - אסיר ב"בריאקליף".
במקור הוא נעצר באשמת גנבת כיכר לחם.
בכלא, בסביבות חג המולד, הוא הותקף ונאנס באכזריות על ידי חמישה מהאסירים שם.
לי שוחרר מהכלא בשנת 1962, אז הוא התחיל לטבוח בשמונה עשרה אנשים, בזמן שהיה לבוש כסנטה קלאוס.
לי נשלח ל"בריאקליף" בדצמבר 1963, שם הוא תקף את אחד מהאחים על ידי נשיכתו באוזן, ולאחר מכן הוא הוכנס לבידוד.
שנה לאחר מכן, לי שוחרר על ידי הנזירה מרי יוניס, ששולחת אותו למשרד של הנזירה ג'וד.
במשרד, לי תוקף את הנזירה ג'וד ומנסה לאנוס אותה, אך זאת האחרונה תוקפת אותו עם סכין.
מאוחר יותר, לי גם תוקף את הכומר טימותי ומצליב אותו לקיר.
לא ידוע מה עלה בגורלו.
מיסי סטון (צ'לסי ולנטיין/קריסטין סלייסמן) - נערה אשר נפגעה בתאונת פגע וברח בעברה האתאיסטי של הנזירה ג'וד.
מופיעה לאורך העונה כחלק מהמצפון המיוסר של הנזירה ג'וד.
ג'וני מורגן (דילן מקדרמוט) - בנם הביולוגי של לאנה וינטרס וד"ר אוליבר תרדסון, שנמסר לאימוץ.
לג'וני יש עבר בעייתי ופסיכופתי שנחשף במהלך העונה, וזאת במיוחד מפני שאימו (לאנה), נאנסה באכזריות על ידי אביו (ד"ר תרדסון) ואף מפני שירש את הנטיות הרצחניות של אביו.
לאחר שלמד שאביו היה ה"בלאדי פייס" המקורי, ג'וני מחליט להמשיך במורשת שלו והופך ל"בלאדי פייס" המודרני.
בסוף העונה, ג'וני מתעמת מול אימו ואף מאיים להרוג אותה באקדח.
לאנה מצליחה לגרום לו להרפות מהאקדח, לוקחת ממנו את האקדח, ויורה בראשו.
בילי (ג'ו אג'נדר) - חבר של קית' שמתגרה בו.
קרל (מארק אנג'להארדט) - חייל שלחם בקוריאה, מקבל הנאות מיניות משלי.
ג'ד פוטר (דבון גריי) - נער כפרי בן 17 שהשטן השתלט על גופו.
הכומר מלאכי (ג'ון איילווארד) - כומר שנכח בזמן גירוש השדים מג'ד.
הפרוצה (ג'ני וייד) - פרוצה שמוזמנת לארוחת ערב בביתו של ד"ר ארדן.
לאחר שהיא מגלה על עברו של ארדן כפושע מלחמה נאצי, הוא מנסה לאנוס אותה, אך היא מצליחה לברוח ולדווח עליו למשטרה.
דבון וקופר (פרקר קרופט ובלייק שלדון) - חקיינים של ה"בלאדי פייס".
נרצחים על ידי ה"בלאדי פייס" המודרני, ג'וני מורגן.
המקסיקנית (גלוריה ליינו) - קשישה המאושפזת ב"בריאקליף".
דניאל (קייסי ויימן) - חירש/אילם המאושפז ב"בריאקליף".
מובא על ידי ד"ר תרדסון כדי "לרפא" את לאנה מההומוסקסואליות שלה.
רודי (ג'ון לי איימס) - חולה המאושפז ב"בריאקליף".
מרתה - חולה המאושפזת ב"בריאקליף".
נוהגת לדפוק את ראשה בקיר.
ג'ים בראון (דייוויד צ'יסום) - בעלה של שרלוט.
מעוניין שתחזור הביתה לטפל בבנם.
עם זאת, כשהוא מבין את גודל האובססיביות שלה לשואה, הוא מרשה לד"ר ארדן לבצע בה כריתת אונה.
ג'ני ריינלודס (ניקי האן) - נערה צעירה עם נטייה לרצחנות.
הרגה בתחילה את חברתה ומאוחר יותר גם את כל משפחתה.
מיילס (טונגאיי צ'יריסה) - אלכוהוליסט המאושפז ב"בריאקליף", סובל מהזיות ומקולות פנימיים.
בסוף הוא נכנע ומזמן אליו את מלאך המוות.
ד"ר גרדנר (ברוק סמית') - הפסיכיאטרית של ג'וני מורגן.
פנדורה (ג'יל מארי ג'ונס) - פרוצה שזה עתה הולידה תינוק, ולכן יש לה חלב אם.
ג'וני שוכר אותה את כדי לינוק את חלב האם מהשדיים שלה.
עם זאת, כשהיא מתחילה לדבר על אימו, לאנה, הוא תוקף אותה
ד"ר מירנדה קראמפ (רובין בארטלט) - המנהלת החדשה של "בריאקליף", לאחר שהממשלה רכשה את המבנה.
אפריל (קמיל צ'ן) - כתבת חדשות שמראיינת את לאנה.
מריון (ג'ואן סברנס) - בת זוגה של לאנה בשנת 2012.
להלן רשימת דמויות מתוך "הכישוף" - העונה השלישית של סדרת הטלוויזיה האמריקאית "אימה אמריקאית".
זואי בנסון (טאיסה פרמיגה) - בחורה ביישנית וצעירה שמגלה שהיא מכשפה בתחילת העונה, כאשר היא הורגת בטעות את החבר שלה, צ'ארלי כשהם מקיימים יחסי מין בפעם הראשונה.
או אז היא נשלחת ל"אקדמיה של מיס רובישואו" על ידי אמה, שחוששת מהכוח ההרסני של זואי.
לאחר מכן, זואי מלווה את מדיסון מונטגומרי למסיבת קולג', שם היא פוגשת ומתאהבת במבט ראשון עם קייל ספנסר, סטודנט בקולג' שנרצח על ידי מדיסון באותו הלילה.
מדוכאת עם מותו של קייל, זואי מקימה אותו לתחייה.
עם תמיכתו של קייל, זואי הופכת במהירות למכשפה אסרטיבית יותר ומתחרה חזקה על תפקיד העליונה הבאה.
זואי לעיתים קרובות גם פועלת כמנהיגה, ומשפיעה על המכשפות האחרות לפעול כצוות מאוחד - אף על פי שהיא מעומתת עם מדיסון.
בניגוד למכשפות האחרות, זואי גם בקיאה מאוד בהטלת לחשים.
היא מדגימה את כוחה כשהיא שוברת את קללת הזומבים החזקה של מארי לאבו.
התמימות והרצון החזק שלה מובילים אותה בעיקר לצרות, כמו בפעם כשהיא החייתה בטעות את רוצח הגרזן.
לקראת סוף העונה, זואי מתה במהלך מבחן "שבעת הפלאים" שלה, אך בסופה מוחזרת לתחייה על ידי קורדליה ומתמנת לראשות מועצת המכשפות יחד עם קוויני.
קורדליה פוקס (שרה פולסון) - בתה ה"מאכזבת" והעקרה של העליונה הנוכחית, פיונה גוד, והמנהלת המעשית של "האקדמיה של מיס רובישואו" ששוכנת בניו אורלינס.
קורדליה מגנה על תלמידותיה, ומעדיפה ליישב את הסכסוכים בדרכי שלום, בניגוד לאמונותיה של אמה.
כאשר תוקף אנונימי שופך חומצה גופרתית על פניה, קורדליה מתעוורת.
כתוצאה מכך, היא מפתחת כוח נוסף מ"שבעת פלאים", ראיית הנסתר, מה שמאפשר לה לקבל חזיונות מהעבר והעתיד.
כוח חדש זה מוביל אותה לגלות את בגידתו של בעלה, האנק, וגם את הסודות האפלים האחרים של המכשפות האחרות באקדמיה.
ככל שפיונה נחלשת, קורדליה מתחילה לפתח כוחות נוספים והופכת למנהיגה תקיפה יותר, תוך כדי שהיא יוצאת מהצל של אמא שלה.
קורדליה מוכשרת ברקיחת שיקויים בשל הבקיאות והידע שלה בבוטניקה ובצמחים.
יחסי הבת-אמא של קורדליה עם פיונה רעועה וקרועה, ולכן קורדליה רואה במירטל סנואו, שאותה היא מכנה "דודה מירטל", תחליף לאמא ומודל חיקוי.
בסוף העונה, קורדליה הופכת לעליונה החדשה לאחר שעברה בהצלחה את מבחן "שבעת הפלאים" על פי הצעתה של מירטל, וכתוצאה מכך העיוורון שלה מתרפא.
מירטל סנואו (פרנסס קונרוי) - ראש מועצת המכשפות האקסצנטרית.
אף על פי שהיא משמשת כתחליף אם לבתה של פיונה, קורדליה, מירטל נוטרת טינה לפיונה, במיוחד מפני שהיא מאמינה (ובצדק) שזאת האחרונה רצחה את העליונה הקודמת, אנה-לי לייטון.
מירטל היא בוגרת ומנהלת לשעבר של "האקדמיה של מיס רובישואו".
מירטל מחזיקה במספר יכולות הכוללות בין היתר זיהוי שקרים, טלקינזיס, שהוא האהוב עליה מכולם וטלפורטציה, בה היא משתמשת לעיתים קרובות, נעלמת ומופיעה בכל רחבי האקדמיה.
מירטל היא אנינת טעם שמעריצה מאכלי גורמה, אופנות, תכשיטים, רומנטיקה, והתרועעות עם מעצבי אופנה.
מירטל נאמנה למועצת המכשפות בכללותו, אך זה לא מונע ממנה לעשות את כל הדרוש להשגת המטרות שלה.
עד סוף העונה, מירטל מאמינה שזואי או מיסטי דיי הן המועמדות החזקות ביותר לתפקיד העליונה החדשה, אך לאחר שמיסטי דיי מתה, היא מבינה שקורדליה היא העליונה החדשה ומייעצת לה לעבור את המבחן.
לאחר מכן, היא מועלת על המוקד על הפשעים שלה, לבקשתה.
שם, מילתה האחרונה היא "בלנסיאגה".
קייל ספנסר (אוון פיטרס) - תלמיד קולג', ומנהיג אחוות הבנים.
הוא מתאהב בזואי ממבט הראשון.
בילדותו, קייל נהפך לקורבן של התעללות מינית מצד אימו, אלישיה ספנסר, ובבגרותו הוא עבד קשה כדי להרוויח מלגה ולברוח לקולג'.
הוא נהרג בתחילת העונה, כאשר מדיסון מרסקת את האוטובוס בו הוא נסע באמצעות טלקינזיס.
הוא קם לתחייה מאוחר יותר בחדר מתים באמצעות כישוף שהוטל על ידי זואי ומדיסון, כשראשו הכרות מחובר לחלקי גוף שונים מקורבנות אחרים של הטבח.
הוא סובל מחסרונות חמורים לאחר שיבתו לתחייה - כגון חוסר יכולת לדבר והתקפי זעם רצחניים.
קייל נכנס לתוך מערכת יחסים משולשת עם זואי ומדיסון, ולאחר שפיונה מגלה אותו, הוא הופך גם ל"כלב השמירה" של המכשפות.
לאחר שפיונה "מתקנת" את המוח שלו, קייל בוחר בזואי ותומך בה.
בסוף העונה, קייל הופך למשרת החדש של האקדמיה, ומשתלט על תפקידו של ספולדינג.
מיסטי דיי (לילי רייב) - מכשפה צעירה שחיה באופן עצמאי.
למיסטי דיי יש את היכולת להעלות באוב מתים ולהקים אותם לתחייה, אך לאחר שהיא מתגלה, היא מועלה על המוקד.
המוות שלה סוקר באופן תקשורתי, והיא נחשבה למתה, אבל היא קמה לתחייה באופן מסתורי בעצמה, ולאחר מכן, היא מבלה את זמנה לבדה בביצות.
היא אישה בודדה, שמעריצה את סטיבי ניקס.
מיסטי מתעבת את ההרג, והיא נואשת למצוא מקום שבו היא שייכת כבת משפחה.
היא מסייעת לריפוי גופו של קייל אחרי שזואי ומדיסון החיו אותו עם כישוף, וגם מאוחר יותר מחיה את מירטל סנואו, לאחר שהועלתה על המוקד.
יכולת ההחייאה שלה מוגבלת על כמות הזמן שבו הגוף מת, כפי שמוכח כשהיא נאבקת להחיות את מדיסון, שהייתה מתה במשך שבועות.
מיסטי דיי גם מוכיחה יכולות שליטה בבעלי חיים, כשהיא משלחת את התנינים לתקוף את הציידים וגם מוציאה מגופה החרוך של מירטל בעלי חיים.
לקראת סוף העונה, מיסטי דיי מתה וגופה נהפך לאפר בזמן כשהיא נבחנת במבחן ל"שבעת הפלאים".
מדיסון מונטגומרי (אמה רוברטס) - מכשפה וכוכבת הוליוודית צעירה בעלת כוח טלקינזיס.
מדיסון הייתה בתוך ומחוץ לגמילה במשך שנים.
בתחילת העונה, מדיסון מסוממת ונאנסת על ידי אחוות הבנים של קייל, והיא נוקמת בהם על ידי ריסוק האוטובוס שלהם, ולאחר מכן היא הופכת מתיידדת עם זואי לאחר שזו האחרונה הורגת את הניצול היחיד מהאירוע.
מדיסון מכורה לתשומת לב, ומתנהגת בצורה פרובוקטיבית כדי שאחרים כבר לא יוכלו להתעלם ממנה.
מדיסון מתוארת כדומה לפיונה בתור נערה.
פיונה מאמינה שהיא העליונה הבאה לאחר שמדיסון מתחילה להפגין יכולות חדשים, ולכן היא משספת את גרונה, ומשאירה אותה למות על הרצפה.
לאחר שיבתה לתחייה, היא איננה מסוגלת לחוש כאב או רגש ומתחילה מערכת יחסים משולשת עם קייל וזואי, בעיקר מפני שרגשותיה כלפי קייל הם הדבר היחיד שהיא יכולה להרגיש.
לקראת סוף העונה, מדיסון הופכת לתחרותית ומוכנה לעשות כל דבר כדי להיות העליונה החדשה ולשלוט בקייל, שבסוף בוחר בזואי על פניה.
רצונה של מדיסון לשלוט בקייל ובכוח העליונה מוביל אותה למותה השני והאחרון.
פיונה גוד (ג'סיקה לאנג) - העליונה של הדור שלה.
פיונה חיה חיים זוהרים של יוקרה ופאר בלוס אנג'לס.
בתחילת העונה, פיונה חוזרת ל"אקדמיה של מיס רובישואו" לאחר הרצח של מיסטי דיי, מתוך כוונה ללמד את המכשפות הצעירות להילחם, וליישב את ההדורים עם בתה המנוכרת, קורדליה.
פיונה משתוקקת לחיי נצח ומחפשת כל דרך כדי להשיג אותו.
ככל שהעליונה החדשה מתעלה, פיונה נהיית חולה מאוד ומפתחת סרטן סופני, והיא מנסה בכל מחיר להחזיר את נעוריה.
בהתחלה, היא מנסה להשיג חיי נצח מכוהנת הוודו האלמותית מארי לאבו.
לאחר מכן, היא מאמינה שהדרך היחידה להישאר בחיים היא להרוג את העליונה החדשה.
היא רוצחת כמה מהתלמידות, אך עדיין ממשיכה להיחלש.
פיונה קושרת קשר עם רוצח הגרזן ומביימת את מותה על ידי השתלת מצג שווא בתוכו, שחושף כי הוא רצח אותה.
פיונה חוזרת לאקדמיה על מנת להרוג את העליונה החדשה, אך לאחר שהבינה שבתה היא העליונה החדשה, פיונה מתנערת מהאנוכיות ומכוונותיה הרצחניות ומחליטה למות מהסרטן שלה.
בגיהנום הפרטי שלה, פיונה חיה בחווה מבודדת עם רוצח הגרזן לנצח הנצחים.
מאדם דלפין לאלורי (קתי בייטס) - אשת חברה בניו אורלינס בשנת 1830, הידועה לשמצה בהרג ועינוי העבדים שלה.
כאשר דלפין התעללה בבסטיאן, אחת מהעבדים שלה, מארי לאבו גרמה לה לשתות שיקוי של חיי נצח וקברה אותה בחיים.
דלפין התגלתה מחדש על ידי נאן והציתה מחדש את המלחמה בין שבט הוודו למכשפות כאשר פיונה מוציאה את דלפין מקברה ומשתמשת בה כקלף מיקוח נגד מארי לאבו.
דלפין היא בת אלמוות בגלל השיקוי של מארי לאבו ולכן אינה יכולה למות.
דלפין היא דמות מורכבת ודואלית.
היא באמת אוהבת את המשפחה שלה, אבל היא גם מוכנה לענות אותם כדי למנוע מהם אי-ציות בעתיד.
באקדמיה, דלפין נדרשת להיות השפחה של קוויני, והשתיים יוצרות קשר ידידות הססנית.
הבגידה של קוויני בה, מנפצת את האמון שלה והרצון לנסות לכפר על הגזענות שלה, והיא חוזרת לתחביביה הרצחניים.
בסוף העונה, דלפין מתה בעקבות אי היכולת של מארי לאבו לשלם על החוב שלה.
בגיהנום האישי שלה, היא נעולה בכלוב בעליית הגג שלה, מחוץ להישג ידן של בנותיה, ונאלץ לצפות באויבתה, מארי לאבו, מענה אותן לפניה, מבלי שתוכל לעזור להן.
דמותה מבוססת על אשת החברה הידועה לשמצה, דלפין לאלורי.
ספולדינג (דהיס או'הר) - המשרת של האקדמיה.
ספולדינג הוא אילם מ-1971, כשהוא חתך את הלשון שלו כדי למנוע ממועצת המכשפות מלגלות את האמת על הרצח של אנה-לי.
הוא היה מאוהב בפיונה במשך שנים רבות.
ספולדינג מחבב מסיבות תה ויש לו אוסף בובות נרחב שהוא משחק בהם בעודו מתלבש בכתונת לילה.
לאחר הירצחה של מדיסון על ידי פיונה, הוא מוסיף את הגוף שלה לאוסף שלו.
מאוחר יותר הוא נחקר על ידי זואי, נאן וקוויני על הרצח של מדיסון, בטענה שהוא היה אחראי, אם כי זואי מסתפקת בכך.
מאוחר יותר, זואי מדקלמת לחש, ומחזירה את הלשון הכרותה של ספולדינג לפיו.
הוא מודה שפיונה הייתה אחראית לרציחתה של מדיסון, מפני שלשונו כושפה לומר את האמת, וזואי דוקרת את ספולדינג בחזה והורגת אותו.
לאחר מותו, הוא נשאר באקדמיה כרוח רפאים, ויחד עם מאדם דלפין לאלורי, הוא אחראי למותה של מארי לאבו.
לאחר מכן הוא פועל כחונכו של קייל שמשמש כמשרתה החדש של האקדמיה.
מארי לאבו (אנג'לה באסט) - מכשפת וודו אפלה, ויריבתה של פיונה ומאדם דלפין לאלורי.
מארי לאבו היא חסרת סלחנות למי שרוצה לפגוע באנשיה.
מארי היא בת שלוש מאות, ובהווה נמצאת בבעלותה סלון יופי.
מארי לאבו טוענת שהמכשפות של סיילם וצאצאיהן קיבלו את יכולותיהן במתנה משפחת הוודו, טיטובה.
היא חתמה בעבר על הפסקת אש עם העליונה, אנה-לי לייטון בשנת 1970, שנשברת מאוחר יותר על ידי הריגת המאהב שלה, בסטיאן.
היא שולחת את בסטיאן לתקוף את האקדמיה ולאחר מותו, גם את צבא הזומבים שלה.
אך מתגלה שהיא שברה את הפסקת אש לפני שנים רבות, על ידי שכירת צייד המכשפות, האנק.
מארי היא מלכת וודו חזקה, המיומנת בביצוע טקסי פריון, יצירת שיקוי חיי נצח ושליטה מוחית.
מארי היא גם היחידה לשרוד את הטבח של האנק ולאחר מכן, היא מבקשת מקלט בקרב המכשפות.
מאוחר יותר היא מגלה שאריכות הימים שלה היא תוצאה ממכירת נשמתה לפאפא לגבה, ישות רוחנית המשמש כשומר הסף של בין עולמות.
בתמורה לחיי נצח, היא חייבת להציע לו קורבן שנתי; נשמה של ילד חף מפשע.
לאחר יצירת ברית רופפת עם פיונה גוד, והשתיים מנחיתות התקפה הרסנית על ארגון צייד המכשפות, ופוטרות את עצמן מהאיום הזה לתמיד.
מאוחר יותר, היא מותקפת ומבותרת על ידי דלפין לאלורי, וחלקי הגוף שלה מתפזרים ברחבי ניו אורלינס.
מכיוון שהיא אינה מסוגלת למלא את חובה לפאפא לגבה, היא מתה.
קוויני (גבורי סידיבי) - מכשפה עירונית ושחורה שגדלה במערכת אומנה בדטרויט, שם היא עבדה במסעדת מזון מהיר.
היא צאצאית של טיטובה, שפחת הוודו הראשונה.
היא תלמידה באקדמיה והוא משמשת כבובת וודו אנושית בזכות היכולת שלה להעביר כאב ופגיעות הנגרמים עליה למישהו אחר ללא נזק ממשי לעצמה.
במהלך העונה, היא מותקפת על ידי בסטיאן, ומאוחר יותר מתה מפצעיה הפנימיים.
אך עם זאת, פיונה מחיה אותה.
לאחר שפיונה כופה על מאדם לאלורי להיות השפחה האישית שלה, הן יוצרים ידידות הססנית לאור הנטיות הגזעניות של דלפין.
רק מאוחר יותר הידידות בין השתיים נשברת כאשר קוויני עוברת לצידה של מארי לאבו.
לאחר שעזבה את האקדמיה, היא נורית על ידי האנק במהלך הטבח, אך היא שורדת ומצליחה להרוג את האנק על ידי ירייה בעצמה.
מתגלה כי קוויני שרדה את פצעיה, ומפגינה חסינות מלאה.
בסוף העונה, קוויני, יחד עם זואי, מתמנה לראשות מועצת המכשפות על ידי העליונה החדשה, קורדליה.
נאן (ג'יימי ברואר) - מכשפה צעירה ותלמידה באקדמיה.
לפעמים היא נתפסת על ידי חברותיה כפחות מתוחכמת מבחינה חברתית וחשיבה מהירה מהן - אם כי למעשה, היא למעשה לעיתים קרובות קולטת דברים יותר מהר מהתלמידות האחרות.
היא מסייעת בחקירה של זואי עם ספולדינג, שכן היא היחידה למעשה שיכולה לשמוע אותו מאז שכרת את לשונו.
נאן מחזיקה ביכולות טלפתיות, והיא יכולה לקרוא את מחשבותיהם של אחרים וגם לראות פרטים שונים של חייהם.
נאן נדלקת על שכנה החדש, לוק רמזי, אבל סיכוייה לאושר מתנפצים באופן שגרתי על ידי ההפרעות של מדיסון ואמו הלא יציבה של לוק, ג'ואן - אם כי לוק בעצמו מוקסם ממנה, ובאופן ברור מעדיף אותה על פני מדיסון.
כאשר לוק נורה במתקפה של האנק, נאן משתמשת ביכולות הטלפתיות שלה כדי לאפשר ללוק ולאמו לתקשר, אבל במקביל חושפת את העבר הרצחני של ג'ואן.
כאשר נאן מגלה שלוק מת על ידי ג'ואן, היא מאלצת את ג'ואן לשתות כמות קטלנית של אקונומיקה ומשאירה אותה מתה על רצפת המטבח שלה.
מאוחר יותר באותו הערב, נאן הוא מוטבעת על ידי מארי ופיונה באמבטיה כמנחה לפאפא לגבה, שמקבל את קורבן בחוסר רצון.
ג'ואן רמזי (פטי לופון) - נוצרית פונדמנטליסטית, שמתגוררת בסמוך לאקדמיה עם בנה, לוק.
מדיסון ונאן מבקרות אותה בבית, בניסיון לפתות את לוק, אך ג'ואן מאלצת אותן לעזוב לאחר שמדיסון משתמש בטלקינזיס לשלח עליה סכין עף עליה ומעלה את וילונות הבית באש.
מאוחר יותר באותו הלילה, ג'ואן מתעמתת עם פיונה.
היא נורית מספר פעמים רב על ידי האנק, אבל היא מוקמת לתחייה על ידי מיסטי דיי.
מאוחר יותר מתגלה שהיא רצחה את בעלה אחרי שהוא בגד בה.
ג'ואן נהרגת על ידי נאן, שמשתמשת בטלפתיה כל מנת לכפות עליה כמות קטלנית של אקונומיקה.
לוק רמזי (אלכסנדר דריימון) - בנה של ג'ואן, שמתגורר בסמוך לאקדמיה.
לוק נמשך לנאן, על רקע הקונפליקטים שלו לדת.
הוא מגיע לאקדמיה במטרה לתת לנאן עוגיות בתמורה לעוגה, אבל ננעל שם בהתקפת הזומבים של מארי לאבו.
הוא חושב שזה מעשה קונדס, ולכן הוא יוצא כדי לאלץ אותם לעזוב, אבל אחד הזומבים מצליח לדקור אותו בגב עם מכוש ונאן מגיעה לעזור לו.
הוא נורה בראשו על ידי האנק, אבל מצליח לשרוד ומאושפז בבית החולים בתרדמת.
במהלך התרדמת, הוא מסוגל לדבר עם נאן באמצעות טלפתיה.
מאוחר יותר, ג'ואן חונקת אותו עם כרית לאחר שהוא מגלה שהיא רצחה את אביו.
האנק פוקס/הנרי ראנרד (ג'וש המילטון) - בעלה התומך של קורדליה.
פיונה מאמינה שהוא לוזר ושהוא אינו מתאים לבתה-אשתו, קורדליה.
במציאות, הוא צייד מכשפות שנשכר על ידי מארי לאבו, שהרג תשע מכשפות ב-3 שנים האחרונות, כולל קיילי.
מארי מאיימת להרוג אותו מפני שהוא לא הצליח לטבוח באקדמיה.
הוא עובד תחת חברת צייד מכשפת ציד ידועה בבעלותו של אביו.
הוא נהרג כאשר קוויני יורה בעצמה, כאשר הוא מקיים טבח המוני בסלון היופי של מארי לאבו.
רוצח הגרזן (דני יוסטון) - רוצח סדרתי, שקיבל את הכינוי בשל בחירת הנשק שלו.
בשנת 1919, הוא נכנס ל"אקדמיה של מיס רובישואו" ונהרג על ידי המכשפות שרצו להפסיק את שלטון הטרור שלו.
רוח שלו התגלתה על ידי זואי בימינו, כאשר היא משתמשת בלוח סיאנס כדי לאתר את מדיסון.
רוחו שוחררה מהאקדמיה ידי זואי, והוא מאתר את פיונה בבר.
פיונה קושרת איתו קשר ומשתילה במוחו מצג שווא המזויף שלו שהוא הרג אותה.
רוצח הגרזן נהרג מאוחר יותר על ידי זואי, קוויני, מדיסון ומיסטי דיי שדוקרות אותו למוות באותו אופן בו הוא מת בשנת 1919. הוא מופיע בגיהנום של פיונה לנצח נצחים.
פאפא לגבה (לאנס רדיק) - שומר הסף של העולמות.
מארי לאבו חושפת אותו בתור מקור חיי הנצח שלה לפיונה.
הוא מזומן על ידי פיונה, שמציעה את נשמתה בתמורה לנעורי נצח, מוכנה לעשות הכל בשביל זה, אך פאפא לגבה טוען שאין לה נשמה לתת.
לאחר מכן, מארי ופיונה מחליטים להיפטר מנאן ומציעות אותה כקורבן לפאפא לגבה, שמקבל זאת בחוסר רצון.
לאחר שקוויני חוזרת מגיהנום האישי שלה, היא משכנעת את פאפא לגבה לקחת את חיי הנצח של מארי לאבו וכתוצאה מכך, גם את חיי הנצח של דלפין לאלורי.
ססילי פמברוק (רובין בארטלט) - המזכירה של מועצת המכשפות.
היא נתפסת כמאוד מאופקת ומיושנת, וקוונטין מזכיר שאין לה כריזמה.
היא וקוונטין מסכימים על שריפתה של מירטל על המוקד לכאורה על עיוורונה של קורדליה.
לאחר שקמה לתחייה, מירטל רוצחת אותה כנקמה, ומשתמשת באחת מעיניה כדי להחזיר לקורדליה את הראייה שלה בחזרה.
קוונטין (לסלי ג'ורדן) - חבר במועצת המכשפות, שפיונה עזרה להפוך לסופר הנמכר ביותר.
הוא מאוד ראוותני וחצוף, ומתואר כהיפוכה הגמור של ססילי פמברוק.
קוונטין נרצח על ידי מירטל, יחד עם ססילי, כנקמה.
אחת מעיניו לאחר מכן ניתנה לקורדליה על ידי מירטל כדי להחזיר את הראייה שלה בחזרה.
שנטל (דנה גוריאר) - מעצבת אופנה צעירה בסלון היופי של מארי לאבו.
שנטל מסייעת למארי בטקסיה הוודו השונים שלה.
היא מנסה לעצור את מארי מהצתה מחודשת של הסכסוך בין מכשפות הוודו ולמכשפות סיילם, אבל בסוף מסכימה לעזור לה.
מארי מזכירה כי היא די צעירה, ושהיא אפילו לא נולדה בזמן המלחמה.
היא נורתה על ידי האנק בטבח, ככל הנראה למוות.
אלישיה ספנסר (מייר וינינגהם) - אמו של קייל.
אלישיה התעללה בו באופן מיני ונעשתה תלויה בו בעבודות הבית.
לאחר מותו של קייל היא נעשית בעלת נטיות אובדניות, עד שהיא מגלה שקייל "עדיין" חי.
לאחר שהיא מנסה לאנוס את קייל פעם נוספת, הוא הורג אותה.
אנה-לי לייטון (כריסטין אברסול) - המכשפה העליונה של הדור הקודם.
היא מתוארת כעליונה מוסמכת, חזקה והוגנת.
כעליונה, היא הייתה חיונית בהפסקת האש עם מארי לאבו, שסיים מלחמה ארוכת שנים בין מכשפות הוודו למכשפות הסיילם.
אנה-לי הרגישה שפיונה תהיה עליונה אנוכית והרסנית, ונשבעה שלא לאפשר לפיונה להיהפך לעליונה.
היא נהרגה על ידי פיונה בשנת 1971.
ארצ'יבלד "ארצ'י" ברנר (גריי דיימון) - אחד מחברי האחווה של קייל והאנסים של מדיסון.
הוא נפצע קשות כאשר מדיסון מרסקת את האוטובוס שלהם.
זואי מגיעה לבית החולים כדי לראות אם קייל עדיין בחיים, אבל כאשר היא רואה שברנר הוא זה ששרד ולא קייל, זואי אונסת אותו, והורגת אותו עם הכוח ההרסני שלה.
בסטיאן/המיניאטור (אמיר בארקה) - אחד העבדים של מאדם לאלורי.
הוא עונה בשנת 1834, בחשד שניסה לפתות את פאולין לאלורי.
הוא היה גם המאהב של מארי לאבו.
הוא שרד עד היום באמצעות הקסם שלה ונשלח על ידיה לתקוף את האקדמיה, והוא פוצע את קוויני.
הוא נעצר על ידי פיונה, ששולחת את ראשו למארי לאבו בתיבה.
ד"ר מוריסון (ג'יימס דומונט) - הרופא של קורדליה.
הוא אומר לקורדליה שתרופות הפוריות שלה לא עובדים, ומגלה לה שהיא עקרה לחלוטין.
דייוויד צ'ונג (איאן אנתוני דייל) - ביוכימאי שפיתח סרום נעורים בנשך שנים.
אחרי שהוא מסרב לתת לפיונה אספקה בלתי מוגבלת של הסרום, היא מוצצת את החיים מתוכו והורגת אותו.
הריסון ראנרד (מייקל כריסטופר) - אביו של האנק, וראש ארגון ציד מכשפות שנוצר לפני מאות שנים.
הוא אוהב את בנו, אבל מתייחס אליו בנחיתות.
הריסון נושא צלקות מהציד הראשון של האנק; כאשר הילד נרתע בציד המכשפה, הריסון נאלץ להתערב ולהשלים את המצוד, וזרועו נשרפה בתהליך.
הריסון הוא איש חמדן, שמוכן לכרות ברית עם המכשפות על מנת להציל את העסק הרווחי שלו ולהשתמש בבנו ככלי משחק לקבלת מידע.
הוא נהרג על ידי פיונה, שמשספת את גרונו.
הלן (לינדסיי קימבל) - הייתה תלמידה באקדמיה, מבוגרת בכמה שנים מפיונה.
היא נהגה להציק רבות למכשפות הצעירות, ובמיוחד לפיונה.
רוצח הגרזן מוטט עליה ארון ספרים אחרי שהיא אילצה את פיונה לשפוך חלב על עצמה.
צ'ייני (פיליפ פורנה) - אחד משומרי הראש ונאמניה של מארי לאבו.
גומי (דרקל מורנו) - אחד משומרי הראש ונאמניה של מארי לאבו.
קיילי (אלכסנדרה ברקנרידג') - מכשפה שהאנק פוקס מפתה והורג.
היא דחתה בעבר את הצעתה של קורדליה להישאר באקדמיה, בבחירה להדחיק את היכולות שלה בזמן שהיא נואשת לחיות חיים נורמליים ולהשיג משפחה.
פאולין לאלורי (אשליין רוס) - בתה הצעירה של דלפין, ששכבה עם בסטיאן.
נעשה בה ובשאר משפחתה לינץ' על ידי מארי לאבו.
מרי ז'אן לאלורי (רידן גריר) - בתה האמצעית של דלפין.
נמצאת בגיהנום האישי של דלפין, שם היא נכלאת במרתף ומתחננת לעזרה ממנה.
בורקיטה לאלורי (ג'ניפר לין וורן) - בתה הבכורה והמועדפת של דלפין.
מנהיגת קשר האחיות על אימן, ולכן קיבלה עונש חמור יותר מהשתיים האחרות.
לואיס לאלורי (סקוט ג'פרסון) - בעלה של דלפין.
בו ובבנותיו נעשה לינץ' על ידי מארי לאבו.
סטיבי ניקס - "מכשפה לבנה".
ידידה טובה של פיונה ואלילתה של מיסטי דיי.
מילי (גרייס גאמר) - אחת המכשפות שלמדו באקדמיה בשנת 1919. מנהיגת רציחתו של רוצח הגרזן בפעם הראשונה.
נורה בנסון (ארבלה פיילד) - אימה של זואי.
ככל הנראה הדחיקה את יכולותיה.
ויניפרד (מולי קונרו) - מכשפה שלמדה באקדמיה בשנת 1919. השתתפה ברציחתו של רוצח הגרזן.
צ'ארלס "צ'רלי" טיילור (קורט קראוזה) - בן זוגה הראשון של זואי.
מת לאחר קיום יחסי מין עימה כתוצאה ממפרצת במוח.
להלן רשימת דמויות מתוך "פריק שואו" - העונה הרביעית של סדרת הטלוויזיה האמריקאית "אימה אמריקאית".
בט ודוט טאטלר (שרה פולסון) - צמד תאומות סיאמיות המגויסות על ידי אלזה למופע הפריק-שואו שלה.
הגוף הסיאמי שלהן מורכב מגוף משותף עם שני צווארים.
בט היא התאומה השמאלית בעוד דוט היא התאומה הימנית (מנקודת המבט שלהן).
בט היא התאומה היותר תמימה והידידותית מבין השתיים, ואילו דוט היא התאומה היותר סרקסטית והחשדנית.
בט מתחילה לקנא לאחר שקולה של דוט מפרסם אותן במופע, והיא מעודדת על ידי אלזה להרוג אותה.
אלזה הקנאית מנסה להיפטר מהם על ידי מכירתן לגלוריה מוט, אבל הן מחולצות על ידי ג'ימי.
בשובן אל הפריק-שואו, הן מנסות לסחוט את אלזה להשיג כסף עבור הפרדה כירורגית כדי שיוכלו כל אחת לחיות את החלומות שלה לעצמה.
אחרי שהן מולכות שולל באמונה כי הן יכולות להיות מופרדות, הן מבינות כמה הן אוהבות אחת את השנייה, ומחליטות שלא לעבור את ההפרדה המסוכנת.
דוט, שבינתיים התאהבה בג'ימי, מנסה לשכב אותו בעודו שיכור, בזמן שבט טוענת שהיא יכולה "להעלים עין" כדי שאחותה תוכל להיות מאושרת; אך ליבן של השתיים נשבר לאחר שהוא דוחה אותן בגסות.
מאוחר יותר, התאומות מגלות רגשות כלפי קוסם בשם צ'סטר קראב, עד שדנדי מיידע אותן על עברו הפלילי.
לאחר שדנדי טובח בחבריהן, בט נישאת לו כתחבולה, כך שהן, דזירה וג'ימי יכולים לתכנן את מעשה הנקמה נגדו.
בשנת 1960, מתגלה כי התאומות נשואות לג'ימי ומצפות לילד ממנו.
הסצנות המשותפות של התאומות הושג באמצעות טכנולוגיית CGI על מנת למזג את ההופעות הכפולות של פולסון להופעה אחת.
לדברי ריאן מרפי, בכל סצנה, פולסון נאלצה להצטלם כמעט שתים עשרה שעות, בעוד שאותה הסצנה ארכה חמש דקות.
ג'ימי דארלינג (אוון פיטרס) - מכונה גם נער הלובסטר.
ג'ימי הוא בנם המשותף של אתל ודל, אם כי, בתחילה, הוא אינו מודע לכך שדל הוא אביו.
ג'ימי נולד עם מקרה חמור של סינדקטיליה, והוא חולם לעזוב יום אחד את הפריק-שואו ולחיות חיים נורמליים.
בתחילת הסדרה, הוא הורג שוטר שניסה לאיים על הפריקים ולעצור את בט ודוט.
לאחר מכן, הוא מרגיש אשמה מכיוון שמיפ נעצר באשמת רצח, ומתפרק כאשר גופתו של מיפ מוחזרת לפריק-שואו.
לאחר מכן, ג'ימי ומגי נתקל בטוויסטי ושני ילדים שהוא שבה והם עוזרים לילדים לברוח.
זמן קצר לאחר מכן, ג'ימי מתחיל מערכת יחסים זמן קצר עם מגי, והשניים מתכננים לברוח יחד.
לקראת סוף העונה, ג'ימי חושף בדמעות לדל שהוא מודע לכך שהוא אביו, דבר שהתגלה לו בזמן שהציל את חייו.
לאחר שאתל מתה, הוא הופך ללא יציב ובהמשך נפרד ממגי.
בהדרגה, הוא הופך לשיכור, ומאוחר יותר נעצר על טבח שדנדי ביצע.
סטנלי, במהתלה של עזרה לג'ימי, קוטע את הידיים שלו ומוכר אותם למוזיאון המורבידי.
קטיעת הידיים שלו, גורמת לג'ימי ליפול לדיכאון; כאשר הוא לומד את האמת על סטנלי ומגי, הוא מגלה כלפיה רגשות שנאה, אך לפני שהיא מסבירה לו את עמדתה, מגי נרצחת על ידי צ'סטר קראב.
לאחר מכן, ג'ימי מקבל תותבות עץ הדומים לידיים המקוריות שלו מן מאהבה לשעבר של אלזה, מאסימו דולפצ'ינו.
לאחר שגילה שחבריו נטבחו בידי דנדי, הוא, דזירה ובט ודוט נוקמים בו על ידי הטבעתו במכל מים.
בשנת 1960, מתגלה כי הוא נשוי לבט ודוט ומצפה לילד מהן.
אלזה מארס (ג'סיקה לאנג) - מהגרת מגרמניה שמנהלת אחד ממופעי הפריק-שואו האחרונים שנותרו, בג'ופיטר, פלורידה בשנת 1952. במשך 20 שנים, היא הצילה פריקים ברחבי אמריקה והפכה שלהם לאפוטרופוס הרשמית שלהם.
לפני שהגיעה לאמריקה לאחר מלחמת העולם השנייה ובמהלך שנות העשרים הסוערות, אלזה עבדה כזונה בבית בושת בברלין לפני שהיא סוממה עבור סרט סנאף ורגליה נקטעו על ידי הרופא האנס גרופר עם מסור חשמלי.
מאוחר יותר, אלזה קיבלה רגליים תותבות שנעשו על ידי מאסימו דולצ'פינו.
לאחר עלייתה לאמריקה, היא מתחילה לשיר בקרנבלים, שם היא מחליטה להקים "משפחה" של פריקים משלה.
מאוחר יותר היא הופכת למטורפת המונעת מקנאה וכעס, רוצחת את אתל ופוצעת קשה את פול, המאהב הסודי שלה.
לאחר שסולטי מת, אלזה מחזירה את פפר לאחותה, ולאחר מכן מוכרת את הפריק-שואו לצ'סטר קראב, כהכנה לעתיד שלה בהוליווד - בלי לדעת שהוא חולה נפש המסתיר את עברו הפלילי.
כאשר מגי ודזירה מביאות לה את הגופה המשומרת של מא פטיט, היא רוצחת את דל על פשעיו נגד הפריק-שואו, לפני שהיא משלחת את הפריקים בסטנלי.
מאוחר יותר, אלזה בורחת כאשר בט ודוט מספרות לה שהפריקים האחרים זוממים להרוג אותה על רציחתה של אתל, והיא מוכרת את הפריק-שואו לדנדי כדי להשיג כסף עבור המילוט שלה.
כשהיא מגיעה להוליווד, היא איננה מצליחה להיפגש עם נשיא חברת טלוויזיה עד לקטטה עם הפקידה שלו.
הקטטה מפגישה בינה לבין מייקל בק, סגן נשיא הליהוק הזוטר של החברה.
השניים בסופו של דבר מתחתנים ומופע של אלזה הופך להצלחה ענקית והיא מקבלת כוכב בשדרת הכוכבים של הוליווד.
בשנת 1960, לעומת זאת, הנישואין ביניהם מתפרקים בזמן ששניהם בוגדים אחת בשני ומייקל לומד על האמת של הרגליים הקטועות שלה - דבר ההורס את הקריירה של אלזה ביעילות.
אלזה גם לומדת כי מאהבה לשעבר, מאסימו דולצ'פינו, חולה בסרטן סופני וכי כל הפריקים שלה מתו.
אלזה מחליטה להתאבד על ידי הופעה מכוונת בליל כל הקדושים ובכך לזמן את אדוארד מורדרייק שייקח אותה אותו תחת חסותו, אך בסופו של דבר, אלזה נשלחת להופעה של הפריק-שואו, שם היא מתאחדת עם הפריקים המתים האחרים, וסוף סוף מוצאת את הבית עליו חלמה.
אתל דארלינג (קתי בייטס) - הגברת המזוקנת, אמו של ג'ימי, ואשתו לשעבר של דל.
בשנות ה-20 ובשנות ה-30, היא הייתה פופולרית לפני נישואיה לדל, ששכנע אותה לחפש מקומות יוקרתיים יותר, דבר שהרס את המוניטין ואת הקריירה שלה.
אתל עזבה את דל, לאחר שניסה להרוג את ג'ימי כתינוק.
באותו הזמן, היא נאבקה בהתמכרותה לאלכוהול וחולץ מתוך הכלא על ידי אלזה.
לאחר מכן היא שימשה כסגניתה של אלזה וכאמא שנייה לפריקים.
במהלך העונה, היא מאובחנת כחולה בשחמת הכבד ומוערך שתמשיך לחיות עוד כשישה חודשים עד שנה.
לאחר מכן, היא נרצחת על ידי אלזה, בעקבות ריב על נאמנותה של אלזה אל הפריקים.
שאר הפריקים מאמינים שראשה נערף בתאונת רכב שהייתה, במציאות, מבוימת על ידי אלזה וסטנלי.
אתל מופיעה לאחר מכן כהזיה עבור ג'ימי ודל.
בסוף העונה, היא מופיעה יחד עם הפריקים המתים האחרים בעולם הבא של אלזה וסולחת לה על חטאיה.
דזירה דופרי (אנג'לה באסט) - מכונה גם האישה בעלת שלושת השדיים.
דזירה נשואה לדל, והיא נאבקת עבור פרנסה לאחר ששאר המופעים נסגרו.
לפני הגעתה לפריק-שואו של אלזה, היא קיימה יחסי מין עם גבר שדל הרג מתוך קנאה.
בטיפול רפואי, הוא מגלה כי היא מאה אחוז אישה וכי הפין שלה הוא לא יותר מדגדגן מוגדל.
כמו כן, היא מגלה כי היא עברה הפלה.
משהבינה כי יש לה סיכוי להיות מאושרת באמת, דזירה עוברת לגור עם אתל, מתכננת להתגרש מדל ולהתחיל מחדש.
במהלך העונה, דזירה הופכת לחברה טובה של מגי וכמה נשים אחרות מהלהקה.
אף על פי שהיא מתעבת את דל, היא מצילה אותו מניסיון ההתאבדות שלו ומנחמת אותו.
כאשר מגי מתוודה על כך שהיא וסטנלי עובדים יחד, דזירה מתחילה לחשוד ומזהירה אותה שאם היא תגלה כי השניים אחראיים למותם של פריקים, היטא תהרוג אותה.
לאחר שמגי מתוודה על כוונותיו האמיתיות של סטנלי, דזירה רואה את החרטה שלה ומנסה לעזור לה להציל את הפריקים הנותרים מסטנלי.
לקראת סוף העונה, היא רוצחת את אוצרת המוזיאון המורבידי, ליליאן המינגס, עוטפת את ראשה בקופסה, ונותנת אותו לסטנלי, לפני שהפריקים האחרים מבצעים בו את זממם.
דזירה שורדת את הטבח הרצחני של דנדי;אז היא זוממת יחד עם ג'ימי ובט ודוט את נקמתם בו על ידי הטבעתו במכל מים.
בשנת 1960, מתגלה כי היא התחתנה עם מאהבה לשעבר והיא אם לשני ילדים.
וונדל "דל" טולדו (מייקל צ'יקליס) - מכונה גם האיש החזק.
אביו של ג'ימי, בעלה לשעבר של אתל, בעלה של דזירה ו"האיש החזק ביותר" של הפריק-שואו.
דל ודזירה הנואשים מגיעים לאלזה בחיפוש אחר מקורות פרנסה לאחר שכל המופעים הנודדים האחרים נסגרו.
דל נמצא גם במנוסה מהחוק בשל מעורבותו בסדרת אירועים, כולל רצח של גבר שניהל רומן עם דזירה.
נישואיו לאתל הסתיימו כאשר הוא ניסה להרוג ג'ימי לאחר שהוא נולד.
כאשר ג'ימי לוקח את הפריקים למסעדה מקומית, דל מכה אותו, בטענה שהם נותנים ללקוחות אחרים "הצגה בחינם".
מאוחר יותר היא מפליל את מיפ על רצח של שוטר על ידי שתילת התג של אותו השוטר בקרוון של מיפ.
לאחר מכן, הוא גילה כי דל הוא הומו המבלה בבר של הומואים בסתר.
לאחר שהוא מגלה כי דזירה היא לא ממש אנדרוגינוס ושהיא מתכננת ניתוח להסרת השד השלישי שלה כדי שהיא תוכל לעזוב אותו ואת הפריק-שואו לתמיד, דל שובר את הידיים של הרופא שלה.
לאחר מכן, הוא נסחט על ידי סטנלי ברציחת אחד הפריקים, כך שסטנלי יוכל למכור אותם למוזיאון המורבידי.
דל מנסה להרוג את אמזון איב, אך איננו מצליח.
לאחר מכן הוא רוצח את מא פטיט על ידי חניקתה.
לאחר מכן, מבולבל מהמיניות שלו ורגשות האשמה לגבי דברים איומים שהוא עשה, הוא מנסה לתלות את עצמו, אבל ניצל על ידי דזירה.
לאחר שהודה בפני דזירה שהוא רצח מא פטיט, הוא נורה בראשו מאחור על ידי אלזה הנקמנית.
מגי אזמרלדה (אמה רוברטס) - נוכלת העובדת יחד עם סטנלי.
בתחילה, מגי מתחזה למגדת עתידות ומצטרפת לפריק-שואו.
בליל כל הקדושים, ג'ימי ומגי מסתתרים ביער מפני העוצר, שם הם נתקלים בטוויסטי ועוזרים לשבוייו לברוח.
מאוחר יותר, מגי מנסה לפייס את סטנלי על ידי לקיחת מא פטיט לאסם והטבעתה, אבל היא מגלה שהיא לא מסוגלת לכפות על עצמה להרוג יצור צעיר ותמים.
לאחר מכן, היא מתחילה מערכת יחסים עם ג'ימי, ולוחצת עליו לברוח מהפריק-שואו ומסטנלי איתה.
לאחר ששקעה לדיכאון לאחר מעצרו של ג'ימי, מגי מתמודדת מול דזירה שחושדת שיש לה קשר עם מקרי המוות שאירעו סביב הפריק שואו.
לאחר שהתאומות נוזפות בה, מגי מחליטה לספר לדזירה את האמת והשתיים הולכות למוזיאון המורבידי, שם היא מתעלפת למראה ידיו הקטועות של ג'ימי.
בסוף העונה, מגי מנדבת את עצמה לקסם הניסור של צ'סטר קראב, מתוך אמונה שזה יעזור לה לגאול את עצמה בעיני ג'ימי והאחרים, אך צ'סטר הופך את האשליה לאמיתית, והיא מתה כשגופה מנוסר לחצי.
סטנלי (דניס או'הר) - נוכל העובד יחד עם מגי, והאנטגוניסט המשני של העונה.
סטנלי מגיע אל הפריק-שואו במסווה של צייד כישרונות (בשם "ריצ'רד ספנסר"), כשמטרתו האמיתית היא לרצוח או ללכוד כמה מהפריקים עבור המוזיאון המורבידי.
מאוחר יותר, מתגלה שסטנלי הוא הומוסקסואל, והוא סוחט את דל לאחר שגילה שגם הוא הומו, כדי שיירצח פריקים.
במהלך העונה, סטנלי קושר קשר עם אלזה הקנאית להרוג את התאומות במסווה של ניתוח הפרדה, כדי שיוכל לקבל את ראשיהן, אם כי תוכניתם בסופו של דבר נכשלת.
מאוחר יותר, הוא מוכר את ראשו הכרות של סולטי למוזיאון ומבקר את ג'ימי המבולבל בבית-המאסר, שם הוא משכנע את ג'ימי שהוא יוכל לקבל כסף עבור עורך דין, תמורת ידיו.
בסוף העונה, לאחר שמגי חושפת את שקריו, הפריקים תוקפים אותו בפראות ומשחיתים את גופו.
גורלו נותר לא ידוע אך סביר להניח שהוא מת.
דנדי מוט (פין ויטרוק) - בנה המפונק והרגשני של גלוריה, והאנטגוניסט הראשי של העונה.
דנדי נולד כתוצאה מזיווג בין אמו לדודנה השני, מה שגורם לו להתנהגות אנטי חברתית שגובלת בסדיזם כשהוא בחשאי רוצח חיות בשכונה והיה אחראי להיעלמות של ילד בילדותו.
דנדי מביע תחושת שעמום עם חיי המעמד הגבוהים שלו ושואף להצטרף לפריק-שואו בתואנה שהוא כמוהם.
אבל אחרי שנדחה על ידם, דנדי פוגש את טוויסטי הליצן לפני מותו.
לאחר מכן, דנדי מפתח תסביך אלוהות ופותח בשרשרת הרציחות שלו, עם דורה העוזרת כקורבנו הראשון.
במהלך העונה, דנדי מפתח אובססיביות לדוט ובט, והוא קונה אותן מאלזה, אם כי בסוף התאומות משתכנעות על ידי ג'ימי שבא להחזירן שלא טוב להן עם דנדי.
בשילוב עם לקיחת התאומות על ידי ג'ימי, דנדי מאבד את שפיותו, ורוצח את אמו על מנת להתרחץ בדמה ובנוסף גם הופך גופתה לבובה, עם ראש של קורבן נוסף תפור על צווארה.
במקביל, דנדי נוקם בג'ימי באמצעות טביחה בעקרות בית שהוא שירת והפללתו בכך.
לקראת סוף העונה, דנדי מציל את התאומות מגורלם של שאר הקורבנות של צ'סטר קראב, וקונה את הפריק-שואו מאלזה תמורת סכום גבוה.
מכשלא הצליח למכור כרטיסים להופעת הבכורה שלו, דנדי מאשים את הפריקים בכך וטובח בהם טבח המוני (למעט התאומות, ג'ימי ודזירה).
בסוף העונה, דנדי נושא את התאומות, אך נופל למלכודת שהן תכננו עבורו יחד עם ג'ימי ודזירה.